cyanic-selkie/wikianc huggingface dataset:
Martin Landau
Landau hadde sin første større filmopptreden i Alfred Hitchcocks film Med hjertet i halsen (1959). Fra 1966 til 1973 spilte Landau forkledningseksperten Rollin Hand i TV-serien Mission: Impossible og fra 1975 til 1977 rollen som John Koenig i den britiske sciencfictionserien Space: 1999. I begge seriene spilte han mot sin daværende hustru Barbara Bain.
Landau vant Oscar for beste mannlige birolle for rollen som Bela Lugosi i filmen Ed Wood (1994). Han vant også fire Golden Globe.
Han har en stjerne på Hollywood Walk of Fame.
Fotnoter
<references group="lower-alpha" />
Japans landslag i amerikansk fotball
Japans landslag i amerikansk fotball representerer Japan i internasjonale konkurranser innen amerikansk fotball. Laget styres av Japan American Football Association, og har vært en av verdens sterkeste landslag etter at de begynte å delta jevnlig i internasjonale turneringer i 1990-årene.
Japan vant det første Verdensmesterskapet i amerikansk fotball i 1999, og vant igjen i 2003. I 2007 kom de til VM-finalen, med tapte mot Amerikas forente stater 23–20 på overtid. I 2010 slo Japan Tyskland 24-14 i den første Germany-Japan Bowl. I februar 2011, Japan slo Sør-Korea for å kvalifisere seg til Verdensmesterskapet i amerikansk fotball 2011.
El Segundo gasskraftverk
El Segundo gasskraftverk er et varmekraftverk i Los Angeles County i California, USA. Anlegget har en installert produksjonskapasitet på 650 MW, fordelt på 2 turbiner. Operatør er energiselskapet NRG. Alle turbinene har kogenerasjon.
Skedsmokorset
Skedsmokorset er et tettbebygd sted og knutepunkt i Lillestrøm kommune på Romerike i Viken fylke med 17,000 innbyggere (2014). Skedsmokorset har store boligutbygginger.
Skedsmokorset har også en bussterminal som betjenes av Ruters busslinjer.
Geografi
Stedet ligger like ved Europavei 6 ca. 25 kilometer nord for Oslo, og er en del av den sammenhengende bebyggelsen som utgjør tettstedet Oslo slik Statistisk Sentralbyrå definerer det.
De gamle veiene til Opplandene og Trondheim passerer her etter at de kom over Nitelva ved vadestedet Nitsund. Navnet Skedsmo kommer av skeid, bane til kappløp eller ridning, mo som er tørr sandslette og krysset mellom Trondheimsveien og Gjerdrumsveien. De hesterittene eller hestekampene foregikk på slettene ved Skedsmo kirke. Derav kommunevåpenet til gamle Skedsmo kommune.
Stedsdeler
Skedsmokorset består av de ulike områdene:
Sentrum (Korset), Prestehagen, Nordvollen, Korshagen, Åsenhagen, Korsfjellet, Haugenlia
Nyere områder:
Tæruddalen, Vardeåsen, Brånåsen, Holt Vestvollen, Løkendalen
Ungdomsskoler
Skedsmokorset har ingen videregående skoler, men det finnes flere i nærheten. Lillestrøm videregående skole, Skedsmo videregående skole og Strømmen videregående skole i Lillestrøm kommune. Lørenskog videregående skole, Mailand videregående skole og Rælingen videregående skole er noen skoler i nabokommunene.
Skedsmo kirke
Skedsmo kirke ble bygget i 1180 og erstattet en tidligere trekirke antatt bygget i 1022, som lå på samme plass hvor den nåværende steinkirken står plassert i dag. Antall sitteplasser er 650. Den er omtalt i biskop Eysteins jordebok og Diplomatarium Norvegicum. Tårnet er bygget senere enn selve kirken og man vet det stod der i 1775, og det samme gjelder våpenhuset. Kirken er bygget om i 1860 og 1921.
Skedsmo bygdemuseum
Skedsmo Bygdemuseum Huseby omfatter 6 bygninger. Hovedbygningen er fra 1800-tallet, den mindre sagmesterboligen som arbeiderbolig fra tidlig 1900-tallet. I tillegg fins drengestua, grisehus, stabbur og smie.
Idrett
På Skedsmokorset er det flere idrettsanlegg. Skedsmo ishall og Skedsmo stadion ligger rett ved Skedsmokorset "sentrum". Det er et eget lagt for ishockey og kunstløp, samt et fotballag. Det skal utvides med nytt idrettsanlegg på Fribergjordet.
Husebymarkedet
Husebymarkedet er et tilbud til hele befolkningen med ulike aktiviteter for alle i en svært hektisk og positiv helg, som regel første helg i september. Det er åpen marked, blueskveld, lokale ungdomsband spiller, skumparty for ungdom og friluftsgudstjeneste.
Huseby Harvest
Huseby Harvest er en liten festival som arrangeres på Huseby gård på Skedsmokorset hver høst. Fredag kveld er det Young Harvest med flere unge lokale band på scenen, lørdag er det de større og mer kjente som slipper til. I 2010 var det Raga Rockers, Steve Wynn, Nilsen's Southern Harmony og Bretteville som stod for opplevelsen.
Skedsmokorset Kulturforum
Skedsmokorset Kulturforum ble stiftet 19. mars 2002. Kulturforumet ønsker å være en paraplyorganisasjon for alle som arbeider med kulturlivet på Skedsmokorset.
DDRs grensestyrker
thumb|Soldater i grensestyrkene
DDRs grensestyrker var en militær enhet i DDR som hadde i oppgave å overvåke DDRs grenser. Enheten ble opprettet i 1946 under betegnelsen Deutsche Grenzpolizei. Den var da bevæpnet og organisert som en politistyrke. Imidlertid ville ledelsen ha en omorganisering slik at styrkene ble mer lik de sovjetiske grensetroppene. I 1961 ble Grenzpolizei omorganisert og ble til Grenztruppen der DDR. Som en del av omorganiseringen ble troppene nå lagt under MfNV (Forsvarsministeriet) i stedet for som før; Innenriksministeriet. Selv om grensetroppene opprinnelig var en del av Nationale Volksarmee ble de i 1973 skilt ut fra hæren og rapporterte deretter direkte til MfNV.
Grensetroppene hadde sin egen mørkegrønne våpenfarve, og uniformene deres hadde et grønt armbånd der det med hvite bokstaver stod «Grenztruppen der DDR» på venstre arm. Fra 1973 var tjeneste i grensestyrkene frivillig, ingen vanlige vernepliktige tjenestegjorde der, i motsetning til NVA.
Før Tysklands gjenforening hadde grensestyrkene 47 000 ansatte. De aller fleste styrkene var konsentrert ved grensen mot Vest-Tyskland. Grensestyrkene voktet bl.a. Berlinmuren.
Det er ikke kjent hvor mange flyktninger som ble drept av DDRs grensestyrker. Arbeitsgemeinschaft 13. August regner med 1 200 dødsofre, mens statsadvokaten i Berlin har beviser for 125 dødsfall og etterforsker ytterligere 85.
Halv åtte
Halv åtte var en av de illegale avisene som ble utgitt under den tyske okkupasjonen av Norge under andre verdenskrig.
Halv åtte ble startet i september 1941, da okkupantene beslagla folks radioapparater for å forhindre at man lyttet på sendingene fra London. Avisen var en typisk radioavis, det vil si den brakte videre de ulovlige radionyhetene. Navnet på avisen viste til sendetidspunktet for den norske London-sendingen flest lyttet til.
Den kom med nær 80 utgaver før den ble stanset. Avisen ble i stor grad spredt ut over landet gjennom posten. Til dette bestilte gruppa konvolutter merket «Vepsen Apotek», og stjal konvolutter og tjenestemerker fra Handelsdepartementet og Landbruksdepartementet.
Det var mangel på alt som trengtes i produksjonen av illegale aviser; papir, sverte, duplikatorer. En god duplikator var dessuten kostbar, det kunne dreie seg om opptil tusen kroner, en liten formue den gang. Halv åtte skaffet seg en ny stor maskin, etter at en av utgiverne hadde spilt på Øvrevoll – og vunnet.
Avisen ble utgitt av de to studentene Bjørn Bie og Ola Bonnevie. I tillegg besto gruppa bak avisen av Willy Johansen, Johan H. Hinsch og Kai Marstrander. De produserte også andre illegale aviser: Liberty bell, Hugin-Munin og Mens vi venter.
Det aller siste nummeret av avisen ble sendt ut fra Grini fangeleir, der blant andre Bonnevie satt. Fangene lurte seg en gang til å lytte på den tyske Unterscharführers radio. I tyskernes middagspause fikk de laget en stensil basert på nyhetene de snappet opp, og smuglet noen eksemplarer ut fra Grini.
Loven om det utelukkede tredje
Loven om det utelukkede tredje er et logisk prinsipp som uttrykker at alternativene A og ikke-A utelukker hverandre. Utsagnene «jorden er flat» og «jorden er ikke flat» er f.eks. uttømmende alternativer, dvs. at det ikke tillater noen tredje mulighet. På latin er prinsippet kjent som tertium non datur («et tredje er ikke gitt»).
I klassisk logikk tolket man loven om det utelukkede tredje enda strengere: Man mente at ethvert utsagn måtte være enten sant eller falsk, at det altså bare fins to sannhetsverdier. En slik tolkning av loven om det utelukkede tredje har vist seg å være uholdbar. Dette illustreres av flerverdilogikken, som tar høyde for flere sannhetsverdier enn sann og falsk.
Yohan – Barnevandrer
Yohan – Barnevandrer er en norsk familiefilm fra 2010 regissert og skrevet av Grete Salomonsen. Hovedrollen spilles av Robin Daniel.
Handling
Filmen omhandler den nesten glemte arbeidsvandringen av barn på Sørlandet mellom Vest- og Aust-Agder på 1800-tallet og fram til 1910–20. Handlingen foregår i indre deler av Agder, Arendal, Kristiansand og i New York. I begynnelsen av april hvert eneste år i denne perioden dro barn fra små gårder i Konsmo, Kvås, Hægebostad og Kvinesdal sammen i flokker østover for å finne arbeid. Barna arbeidet med fjøsstell, matlaging, slåttonn, snekring og gjeting. Mange av dem emigrerte til USA når de ble 15 eller 16 år gamle.
Filmen begynner i New York i 1986 hvor Knut og Yohan, som er brødre, sitter og snakker om hvordan det var i gamlelandet. Samtalen starter med at Knut gir Yohan tilbake munnspillet fra sin barndom, og Yohan sier at dette munnspillet skjuler mange hemmeligheter.
Filmen følger den 10 år gamle Yohan, som vokser opp på en gård i indre Vest-Agder på slutten av 1800-tallet. Livet til Yohan er hardt, men likevel prøver han å alltid gjøre det beste ut av situasjonen. Yohan blir solgt som barnevandrer til Aust-Agder av sin eldre bror Knut siden familien trengte penger, og hans far var på sjøen. Det er Knut som signerer papirene uten at moren vet noe, mens Yohan drar ut som barnevandrer så treffer han Anna og Annas yngre bror Olai som han får et godt kjennskap til. Yohan blir arbeidsgutt på en gård der bonden en gang var barnevandrer selv, mens Anna og hennes bror Olai arbeider på nabogården hos en alkoholisert og slem bonde.
Rolleliste
Filmen har nærmere hundre navngitte personer på rollelisten. I tillegg deltar flere hundre statister og dyr, blant andre bjørneungen «Pepper». Aylar Lie fikk i 2008 rollen som sigøynerkvinnen Lexia, en rollefigur som bygger på historien til den virkelige sigøynerkvinnen Raya Bielenberg. Sønnen hennes spilles av Melodi Grand Prix-vinneren Alexander Rybak.
Tarald Weisteen
Tarald Weisteen (født 29. juli 1916 i Norderhov, død 26. desember 2009) var en norsk offiser som deltok i andre verdenskrig som jagerflyger.
Han var sønn av Einar Weisteen (1898–1963) og Margit Løvstad (1896–1963). Han giftet seg i 1945 med Anne Margrethe Rørholt, søster av hans studiekamerat fra Krigsskolen, Bjørn Rørholt.
Etter krigen fortsatte Weisteen sin militære karriere, først som skvadronsjef for 332 skvadron på Værnes flystasjon. Han utdannet seg ved Royal Air Force Staff College i 1950–51 og ved Forsvarets høgskole i 1959. Han tjenestegjorde blant annet som sjef ved 334 skvadron (1948), ved Værnes flystasjon (1953) og ved Luftforsvarets stasjon Reitan (1963). I 1956 var han ved SHAPE i Paris. I 1971 ble han sjef for operasjonsstaben ved Forsvarets overkommando Sør-Norge, der han også avsluttet sin karriere i Luftforsvaret i 1981. Han var oberst fra 1963, og i 1970–1972 var han overadjutant hos Kongen.
Weisteen var medlem av Stjørdal herredsstyre 1955-1956.
Utmerkelser
Weisteens utmerkelser er basert på to ulike skriftlige kilder, samt dekorasjoner på hans uniform.
Naturtype
Naturtype er et begrep som er definert i naturmangfoldsloven slik: Ensartet type natur som omfatter alle levende organismer og de miljøfaktorene som virker der, eller spesielle typer naturforekomster som dammer, åkerholmer eller lignende, samt spesielle typer geologiske forekomster. Begrepet ligger således tett opptil begrepet økosystem. Det finnes ulike verktøy for kategorisering av naturtyper. En internasjonal standard er «European Nature Information System» (EUNIS). I Norge brukte man Direktoratet for naturforvaltnings «Håndbok 13», «Kartlegging av naturtyper - verdsetting av biologisk mangfold». Dette verktøyet ble erstattet av «Naturtyper i Norge» (NiN), publisert i 2009.
I norsk forvaltning brukes begrepet både om områder som er lite påvirka av menneskelig aktivitet, såvel som kulturbetinga naturtyper og grøntstrukturer i byer. Naturtypene har elementer både av flora, fauna, geologi og landformer.
Det er Rio-konvensjonen fra 1992 om biologisk mangfold som forplikter alle land til å kjenne og ivareta sitt biologiske mangfold innenfor landets grenser. Kommunene er pålagt å kartlegge sine naturtyper for å framskaffe et sikrere grunnlag for en bærekraftig arealforvaltning. Særlig er det lagt vekt på å få oversikt over naturtyper som enten inneholder trua og sårbare arter (rødlistearter), som har stor artsrikdom eller som er i tilbakegang.
Kim Milton Nielsen
Kim Milton Nielsen (født 3. august 1960) er en tidligere dansk fotballdommer som jobber innen IT-bransjen.
Allerede som 25-åring dømte Milton Nielsen i den danske Superligaen og tre år senere ble han FIFA-dommer. Da han la opp som dommer hadde han dømt 154 internsjonale kamper og 53 kamper i Mesterligaen, hvilket er rekord. Milton Nielsen ble en av de mest rutinerte dommerne i verden med tre EM-sluttspill, to VM-sluttspill, finale i Mesterligaen, finale i UEFA-cupen og finale i UEFA Supercup.
I 1993, kun 32 år gammel, dømte han finalen i UEFAs Supercup mellom Werder Bremen og FC Barcelona. Året etter dømte han nok en finale, denne gangen i UEFA-cupen og lagene Austria Salzburg og Inter.
I 1996 kom det første av i alt fem store mesterskap han dømte i; fotball-EM 1996 i England. Han dømte en kamp; mot. To år seinere dømte han noen kamper i fotball-VM 1998. Her dømte han den omtalte åttendedelsfinalen mellom og. Han viste ut David Beckham og Argentina vant på straffesparkkonkurranse.
I 2001 dømte han en kamp i Confederations Cup og i 2002 var det nok et mesterskap han dømte i, denne gangen fotball-EM. Han dømte to kamper. I den siste kampen mellom og  fikk han en strekk i beinet og 4. dommer Günter Benkö måtte overta kampen. I fotball-VM 2002 kom nok en milepæl for den danske dommeren. Han dømte semifinalen i VM mellom og.
I mai 2004 dømte han finalen i Mesterligaen mellom AS Monaco og FC Porto. Bare en måned senere var han en av 12 dommere som dømte fotball-EM 2004.
I det sivile liv støtter han Røde Kors med å hjelpe barn i krig. Han har også vært med i TV-programmet Vild med dans.
VM-sluttspill
VM 2002
VM 1998
EM-sluttspill
EM 2004
EM 2000
EM 1996
Mohammadou Idrissou
Mohammadou Idrissou (født 8. mars 1980 i Yaoundé) er en kamerunsk profesjonell fotballspiller som spiller for den tyske fotballklubben Borussia Mönchengladbach. Han spiller angrep, og er også en del av. Idrissou har spilt for flere andre klubber i sin karriere, blant annet MSV Duisburg og Hannover 96 fra Tyskland.
Han ble tatt ut til Fotball-VM 2010 i Sør-Afrika.
Cuba Gooding jr.
Cuba Michael Gooding jr. (født 2. januar 1968 i The Bronx i New York City i New York) er en amerikansk skuespiller. Han har spilt i krigsfilmer som Pearl Harbor og Men of Honor, der han spilte mot Robert de Niro, samt i flere episoder av action-serien MacGyver på 1980-tallet.
Bakgrunn
Hans farfar var fra Barbados og hans familie emigrerte til Los Angeles og deretter til New York City før Cuba Gooding jr. ble født. Gooding studerte ved flere videregående skoler blant annet ved Tustin High School, Apple Valley High School og John F. Kennedy High School i Granada Hills, Los Angeles. Gooding tjenestegjorde som klassens president ved flere anledninger.
Gooding ble troende kristen i en alder av tretten år.
Gooding opptrådte med breakdance sammen med sangeren Lionel Richie under avslutningsseremonien for Sommer-OL i 1984 som denne gangen ble avholdt i Los Angeles. Etter å ha blitt uteksaminert fra videregående skole studerte Gooding japansk kampsport i tre år, før han for alvor begynte som skuespiller.
Skuespiller
Tidlig i karrieren hadde han små gjesteroller i TV-serier som Hill Street Blues (1981), Amen (1988) og i MacGyver (1988, 1989 og 1990).
Goodings første store rolle var i regissør John Singletons kinofilm Boyz n the Hood (1991). Han fulgte opp denne suksessen med roller i andre kjente filmer som Et spørsmål om ære (1992), Judgment Night (1993) og Lyn Jack (1994), Outbreak - I faresonen (1995), Men of Honor (2000), Rat Race (2001) og i The Fighting Temptations (2003) der han spilte mot Beyoncé Knowles.
Etiwanda gasskraftverk
Etiwanda gasskraftverk er et varmekraftverk i San Bernardino County i California, USA. Anlegget har en installert produksjonskapasitet på 640 MW, fordelt på 2 turbiner. Operatør er energiselskapet Reliant Etiwanda LLC.
Cuba Gooding jr.
Skuespiller
13. mars 1994 giftet Gooding seg med sin kjæreste Sara Kapfer, som han fikk tre barn sammen med: Spencer, Mason og Piper. Gooding spilte en arrogant fotballspiller på randen av sin karriere i Cameron Crowes film Jerry Maguire (1996). Filmen ble en stor suksess, og Gooding ble tildelt Oscar for beste mannlige birolle.
Etiwanda gasskraftverk
Kraftverket stod ferdig utbygd i 1963. Brenselkilden er naturgass, bare subsidiært brukesfyringsolje.
Cuba Gooding jr.
Skuespiller
I 1997 hadde Gooding en birolle i filmen Livets lyse side. De neste årene hadde filmene hans en varierende grad av vellykkethet. Gooding hadde en mindre birolle i regissør Ridley Scotts film American Gangster (2007), med blant andre Denzel Washington og Russell Crowe på rollelisten.
Christine Haderthauer
Christine Haderthauer (født 11. november 1962 i Neumünster) er en tysk politiker og advokat. Hun har vært generalsekretær i CSU siden oktober 2007 og har vært medlem av Bayerns landdag siden landdagsvalget i 2003.
Jonah Matranga
Jonah Rzadzinski Matranga (født Jonah Sonz Matranga, 11. august 1969 i Brookline, Massachusetts, USA) er en amerikansk rapper/låtskriver. Han bor i San Francisco, California.
Matrangas tidligere soloplater ble utgitt med artistnavnet «onelinedrawing», men nå bruker han sitt eget navn. Han har også vært medlem av flere band: Far, som oppløst i 1999, New End Original, som ga ut bare et album Thriller i 2001 og nylig Gratitude som ga ut en plate Gratitude i mars 2005 og ble deretter oppløst i november 2005.
Diskografi
Solo
Band
Josephine Thrane
Bakgrunn og virke
Hennes foreldre var gravør Johann Herman Krefting Buch (1776–1838) og Johanne Fridericha Falster (f. 1781). Hun ble 11. august 1841 gift med lærer Marcus Møller Thrane (1817–90), som hadde undervist henne i fransk. Hun var guvernante på Lillehammer da de giftet seg, men nå grunnla de en privatskole. Senere ble Marcus Thrane berømt som grunnlegger av Norges første arbeiderforening.
Det var en skole med både gutte- og jenteklasser, og det ble undervist i språk, matematikk og musikk. Jentene mottok i tillegg undervisning i husstell av Josephine. Den mest oppvakte og kjente elev var Paul Botten-Hansen (1824–1869), som endte opp som redaktør og universitetsbibliotekar.
Etter at skolen måtte innstille i 1846, flyttet de og gjorde et nytt forsøk i Åsgårdstrand uten å lykkes. Året bar det videre til Strand i Åmot. På Blaafarveværket i Modum var rundt 700 ansatte, og Thrane merket seg nok hvilke kår arbeiderne hadde. Han jobbet imidlertid ikke ved verftsskolen, men drev også her en privatskole. Allerede våren 1848 kom verket opp i økonomisk krise og mange arbeidere ble oppsagt.
Begeistringen over februarrevolusjonen nådde også Norge, og Thrane tok til å engasjere seg i politisk arbeid. De flyttet til Drammen hvor Marcus Thrane ble redaktør av Drammens Adresse, og stiftet i desember 1848 den første arbeiderforeningen i Norge. Mens ektemannen viet seg til arbeiderbevegelsen eller thranitterbevegelsen som den snart ble kalt. For å bidra med penger til agitasjonsreisene og familiens inntekter ga Josephine musikkundervisning. Josephine fungerte også som kasserer for Arbeider-Foreningernes Blad siden startet i mai 1849. Antallet medlemmer steg raskt og antallet abonnenter også. På det meste var opplaget oppe i 21 000 eksemplarer. Familien flyttet nå til Christiania hvor de skaffet seg et hjem i Gamlebyen med ustikt mot fjorden. Imidlertid så myndigheten med engstelse på omfanget av foreningen og tidlig om morgenen 7. juli 1851 ble Marcus Thrane og flere av lederne arrestert gjennom en storstilt politiaksjon.
Meteorologiåret 1900
Meteorologiåret 1900 er en oversikt over hendelser, prisvinnere, fødte og avdøde personer med tilknytning til meteorologi i 1900.
Josephine Thrane
Bakgrunn og virke
Josephine tok ansvar både for familien, mens ektemannen satt fengslet som revolusjonær agitator. Thranittlederne ble flyttet til det nybygde Botsfengselet. For å pleie kontakt med ham flyttet Josephine og barna inn i et lite hus i Grønlandsleiret 28, ikke langt fra Grønland kirke. Herfra fortsatte hun lojalt hans engasjement for arbeiderklassen, gjennom å smugle brev og artikler inn og ut av Botsfengselet. Inntektene kom svært ujevnt, men hun tjente tross alt noe på virksomheten.
Uenigheten mellom Theodor Abildgaard og Thrane fortsatte som før arrestasjonene, og virket svært ødeleggende for Arbeider-Foreningernes Blad. Koleraepidemien, som nådde Christiania i 1853 rammet særlig hardt i området Grønland, Tøyen og Enerhaugen. Josephine ble også smittet og fikk nå en helseknekk som hun aldri kom over. I tillegg stoppet bladet opp en tid i 1854, og muligheten for ekstra inntekter stoppet opp. For å overleve måtte hun selge det meste de eide som det var mulig å få omsatt.
Samme år lyktes det å få Arbeider-Foreningernes Blad, som Marcus Thrane, selv hadde skjenket foreningen i 1851, over på hans private hender igjen. Josephine var gravid og ventet sitt femte barn, men påtok på seg likevel redaktøransvaret og holdt bladet i gang til utgangen av 1856.
Hun arbeidet hardt for å få ektemannen benådet, og forsøkte til og med under et opptrinn i anledning kronprins Carls besøk i byen i 1857 å gjøre ham oppmerksom på situasjonen ved å la døtrene be kronprinsen om nåde for deres far.
Josephine ble våren 1857 angrepet av tuberkulose, og var svært syk da Marcus Thrane fikk forlate fengselet i 1858. Hun døde bare 42 år gammel og ble gravlagt på gravlunden ved Gamlebyen kirke. Graven har forsvunnet, men det lille huset i Grønlandsleiret 28 ligger der fremdeles.
Cut the Crap
Cut the Crap er The Clashs sjette og siste album, utgitt i 1985. Albumet er det første fra bandet etter at Topper Headon ble kastet ut fra gruppa i 1982 og Mick Jones sluttet i 1983. Albumet blir av mange fans, og av flere av bandets originalmedlemmer, regnet som et Joe Strummer-soloalbum, og ikke som et «ekte» The Clash-album. Det blir heller ikke nevnt i dokumentarfilmen om The Clash, Westway to the World.
Sporliste
Alle sangene er skrevet av Joe Strummer og Bernie Rhodes.
Personell
Joe Strummer og Paul Simonon er de eneste originalmedlemmene av The Clash som medvirker på albumet.
Timur Lenk
Timur Lenk eller Amir Timur (født 8. april 1336 i Kesj, død 18. februar 1405 i Otrar), også kjent som Timur den halte, var en etnisk tyrkisk, muslimsk hærfører som grunnla Timurid-dynastiet. Timur ble emir i et rike med sentrum i Samarkand i området som tidligere var kjent som Transoxiana, et rike som omfattet blant annet Armenia, Afghanistan, deler av Hindustan, Syria og Mesopotamia. Dette la grunnlaget for Timurid-dynastiet som siden også omfattet Persia.
Bakgrunn
Timur Lenk ble født i Kesj (nå Shahrisabz) 83 km sør for Samarkand i dagens Usbekistan. Han tilhørte Barlas-stammen, en tyrkisk stamme. Selv hevdet han at han nedstammet fra Djengis Khan, den tyrkisk/mongolske herskeren. Dette er imidlertid omdiskutert.
Hersker, erobrer
Fra 1369 var han emir i Samarkand – et av de viktigste ikke-osmanske tyrkiske riker på den tiden.
Gjennom en rekke felttog la han store områder under seg: Armenia, Afghanistan, Hindustan (Nord-India), Syria og Mesopotamia. Den franske historiken René Grousset har skrevet at Timur Lenk kombinerte tyrkisk-mongolsk erobringslyst med islamsk fanatisme. Store og blomstrende byer som Isfahan, Delhi, Bagdad og Damaskus ble ødelagt. Timur Lenk er en av historiens største erobrere.
Timur møtte mange kjente personer. Han kjempet bl.a. mot den osmanske sultanen Bayezid I og vant etter bitre kamper i 1402. Videre er det vanlig å høre om han i Nasreddin Hodjas vitser, enda han ble født 70 år etter Hodjas levetid.
I Vesten er Timur helt fra den tiden han levde, blitt beskrevet som en barbar, en som er ond, lite sivilisert og ødeleggende. Heller ikke i Iran eller i Det osmanske riket ble han positivt beskrevet. Dette skyldes trolig krigene han førte mot Det osmanske riket. Men i dag har forskerne et mer nyansert bilde av, og et mer objektivt syn på Timur Lenk. Både i den tyrkiske og i den islamske verden er han beskrevet veldig positivt. Også mange europeiske og amerikanske forskere har begynt å fokusere på de positive egenskapene hans.
Sørmarka Arena
Sørmarka Arena er en multiarena som rommer lengdeløpsbane, en 17,5 meter høy klatrevegg, buldrevegg, speedvegg, 5 curlingbaner, ishockeybane og et stort areal for fri lek på is som kalles «pingvinbanen». Arenaen har også treningsrom og huser Sørmarka Café og Skøytebutikken.
Timur Lenk
Hersker, erobrer
Under hans navn er to skrifter, Malfuzat («annaler») og Tuziikat («forordninger») blitt bevarte for ettertiden, og her fremtrer Timur Lenk i et mer menneskelig lys enn hans ødeleggelser skulle tilsi, men spørsmålet om deres ekthet er ikke avgjort. I alle fall synes det som om han hadde en viss interesse for vitenskap og kunst.
Sørmarka Arena
Lokalisering og eierskap
Arenaen ligger Sørmarka Idrettspark i Stavanger kommune, og er en del av Folkehallene, som eies av kommunene Stavanger, Sandnes, Sola og Randaberg.
Til sammen utgjør Sørmarka Arena, Randaberg Arena og Sandneshallen rundt 30,000 m² aktivitetsflate. En fjerde hall (sykkelvelodrom) er under bygging.
Timur Lenk
Hersker, erobrer
Til slutt bestemte han seg for å vende sin erobringslyst mot Kina, der det hankinesiske Mingdynastiet hadde fordrevet de mongolske herskerne. Men allerede ved overgangen av floden Syr-Darja ble han rammet av feber. Han døde i den lille byen Otrar i februar 1405.
Sørmarka Arena
Lokalisering og eierskap
Det overordnede målet for satsingen er å «bygge den sprekeste regionen i landet ved å styrke idrettens funksjon og plass, spesielt blant aldersgruppen 6-19 år».
Historikk
Hallen er bygget på stedet der den gamle kunstisbanen fra 1981 lå. Den åpnet offisielt den 1. oktober 2010.
Det første arrangementet i hallen var imidlertid en Whitney Houston-konsert den 6. juni 2010.
Timur Lenk
Gravlegende
Ifølge lokal tradisjon skal Timur ved sin død ha erklært at dersom noen forstyrrer hans grav, så skal de bli rammet av en skjebne verre enn ham selv. Graven ble ikke rørt før natten mellom den 19. og 20. juni 1941, da en gruppe sovjetiske arkeologer under ledelse av Mikhail Gerasimov åpnet graven. Ikke noe uvanlig skjedde med arkeologene, men enkelte har forsøkt å sette dette i sammenheng med hendelsen som to dager senere rammet hjemlandet deres. Den 22. juni, ble Sovjetunionen angrepet av tyske styrker idet Hitler iscenesatte den lenge planlagte Operasjon Barbarossa.
Sørmarka Arena
Historikk
Curling-EM 2013 ble avholdt i denne hallen 22.-30. november.
Verdenscup i hurtigløp på skøyter arrangeres for første gang i Sørmarka Arena den 29.-31. januar 2016.
Peter Hartz
Peter Hartz (født 9. august 1941 i St. Ingbert) er en tysk industrileder. Han satt i ledelsen i Volkswagen og hadde ansvar for personalsaker frem til 2005.
Fylkesvei 1136
Fylkesvei 1136 går mellom Korshavn og Hvaler kirke i Hvaler. Veiens lengde er 6,1 km.
Peter Hartz
Som leder i en regjeringsnedsatt kommisjon som skulle utarbeide forslag til effektivisering av arbeidsmarkedspolitikken, har han også gitt navn til Hartz-reformene
Fylkesvei 1136
Frem til 2019 hadde veien betegnelsen fylkesvei 501.
Peter Hartz
Peter Hartz er medlem av SPD og IG Metall.
I 2007 ble han dømt til to års betinget fengsel på grunn av økonomisk rot.
DVB
Til tross for at arbeidet startet som et europeisk prosjekt (DVB-ELG, Digital Video Broadcasting – European Launching Group), brukes idag DVB-spesifikasjonene over hele verden.
DVB-standarden vedlikeholdes av the DVB Project, et industrikonsortium med over 270 medlemmer, og publiseres av en Joint Technical Committee (JTC) fra European Telecommunications Standards Institute (ETSI), European Committee for Electrotechnical Standardization (CENELEC) og European Broadcasting Union (EBU). Samspillet mellom understandardene i DVB beskrives i the DVB Cookbook.
Overføring
DVB-systemer distribuerer data gjennom flere ulike overføringsplattformer:
Disse standardene definerer det fysiske laget og datalink-laget i distribusjonssystemet. Enheter kommuniserer med det fysiske laget gjennom et synkront parallell-grensesnitt (synchronous parallel interface (SPI)), et synkront seriell-grensesnitt (synchronous serial interface (SSI)) eller et asynkront seriell-grensesnitt (asynchronous serial interface (ASI). Alle data overføres i MPEG-2-strømmer med noen tilleggsbegrensninger (DVB-MPEG). En standard for midlertidig komprimert overførsel til mobile enheter (DVB-H) ble utgitt i november 2004.
Innhold
Ved siden av lyd- og bildeoverføring, definerer DVB også dataforbindelser (DVB-DATA – EN 301 192) med returkanal (DVB-RC) for flere ulike medier og protokoller.
Eldre teknologier som tekst-tv (DVB-TXT) støttes også av disse standardene for å lette overgangen, men for mange formål er også mer avanserte alternativer som DVB-SUB for undertekster tilgjengelig.
Kryptering og Metadata
Systemet for betinget tilgang (DVB-CA) definerer en vanlig forvrengningsalgoritme (DVB-CSA) og et felles grensesnitt (DVB-CI) for tilgang til kryptert innhold. DVB-CA-tilbydere utvikler egne proprietære tilgangssystemer med referanser til disse spesifikasjonene. En kryptert programstrøm kan ha flere samtidige tilgangssystemer for å gi større fleksibilitet for tilbyderen.
DVB-overføringer inneholder metadata, kalt Service Information (DVB-SI, ETSI EN 300 468, ETSI TR 101 211), som lenker de ulike datastrømmene med programinformasjon, og gir lesbare beskrivelser til elektroniske programguider og automatiske søk og filtre.
Programvareplattform
The DVB Multimedia Home Platform (DVB-MHP) fastsetter en Java-basert plattform for utvikling av videosystemaplikasjoner for sluttbrukeren. I tillegg til å gi sammendrag for flere DVB og MPEG-2-konsepter gir den grensesnitt for andre funksjoner slik som nettverkskortstyring, programnedlasting og flerlags-grafikk.
Innføring
DVB-S og DVB-C ble ratifiserte i 1994, DVB-T tidlig i 1997. De første kommersielle DVB-T-sendingene ble utført av Digital TV Group (DTG) i Storbritannia sent i 1998. I 2003 ble området rundt Berlin i Tyskland det første området hvor analoge bakkesendinger tok helt slutt. En rekke europeiske land har målsetninger om full DVB-T-dekning innen 2010, og til da slutte med PAL/SECAM-sendinger.
I Europa, Australia, Sør-Afrika og India brukes DVB over hele området, eller er planlagt brukt. Dette gjelder også for kabel-tv og satellitt i de fleste asiatiske, afrikanske og mange søramerikanske land. Mange av disse landene har ennå ikke valgt format for digitale bakkesendinger, og en del (bl.a. Canada, Mexico og Sør-Korea) har valgt ATSC i stedet for DVB-T.
I Norge startet offisielle sendinger med DVB-T 1. september 2007, og en fylkesvis innføring frem til november 2008 vil finne sted. Selskapet Norges Televisjon driver det digitale bakkenettet i Norge.
Brennhaugen
Brennhaugen er et fjell i Hurdal kommune i Akershus. Det har en høyde på 646 meter over havet og er det 20. høyeste fjellet i Akershus av fjellene med primærfaktor på minst 50 meter.
Triftong
Triftong er i fonetikken en sammensetning av tre vokaler i én stavelse. Noen eksempler på triftonger er engelsk fire «brann», spansk buey  «okse» eller rumensk iau  «jeg tar».
EM i friidrett 1946 – 200 meter kvinner
Øvelsen 200 meter kvinner ved EM i friidrett 1946 ble avholdt på Bislett stadion i Oslo, Norge 24. og 25. august 1946.
Marit Hemstad og Solveig Toms representerte Norge. Marit Hemstad kom på 4.-plass, mens Solveig Toms ikke kom videre fra semifinalen.
Forsøksheats
24. august
Semifinaler
24. august
Jeanne og Henri Nathansens Minnelegat
Jeanne og Henri Nathansens Minnelegat (dansk: Jeanne og Henri Nathansens Mindelegat) er, som navnet antyder, et legat til minne om ekteparet Jeanne Nathansen og Henri Nathansen. Det blir normalt utdelt en pengesum på Henrik Nathansens dødsdag den 16. februar innenfor litteratur.
Prisen ble opprettet av en krets av venner i anledning av Henri Nathansens (1868–1944) 75 års fødselsdag 17. juli 1943. Første gang det ble delt ut midler fra legatet var i 1945. Det deles også ut fra legatet et beløp på DKK 25 000 (2004) til kunstnere innen for musikk og teater med videre.
Valley gasskraftverk
Valley gasskraftverk er et varmekraftverk i Los Angeles County i California i USA. Anlegget har en installert produksjonskapasitet på 600 MW, fordelt på 4 turbiner. Operatør er energiselskapet til Los Angeles kommune.
IG Metall
IG Metall (Industriegewerkschaft Metall, IGM) er både Tysklands og verdens største fagforening, med 2,376 millioner medlemmer (2005). Fagforeningen har sete i Frankfurt am Main og representerer arbeidstagere innen bransjer som metall-elektro, tekstil, trevare, kunststoff og informasjons- og kommunikasjonsteknologi.
IG Metall er medlem i Deutscher Gewerkschaftsbund (DGB). Organisasjonens forløperorganisasjon ble grunnlagt i 1891.
Fredrikkeprisen
Fredrikkeprisen er Norske Kvinners Sanitetsforenings hederspris. Prisen er oppkalt etter stifteren Fredrikke Marie Qvam, og deles ut hvert år til en person eller en gruppe utenfor organisasjonen som på fremragende måte tar opp og synliggjør saker innenfor organisasjonens virksomhetsområder, som er helse- og sosialområdet, miljøberedskap eller krise- og katastrofeberedskap.
Prisen består av en bronsestatuett av Fredrikke M. Qvam, et diplom, og 100,000 kroner. Pengene skal gå videre til et formål prisvinneren velger innenfor Sanitetsforeningens virksomhetsområder.
Utdelingen foregikk i Det norske teatret. Fra 2009 blir prisen delt ut i Gamle Logen.
Kronprinsesse Mette-Marit mottok Fredrikkeprisen for 2008. I begrunnelsen het det at kronprinsessen har vært en pådriver for åpenhet, inkludering og toleranse, med evne til å se mennesker i en sårbar livssituasjon. Prispengene ble gitt videre til Kronprinsparets humanitære fond.
Oscar Mørch
Oscar Mørch (1845–1897) var en norsk jurist, embedsmann og politiker (H). Han var amtmann i Hedmark 1890–97 og stortingsrepresentant 1895–1897.
Liv og virke
Han var sønnesønn av eidsvollsmannen Ole Clausen Mørch. Faren var prokurator og skattefogd i Kristiansand. Foreldrene døde tidlig og Oscar vokste opp hos farbroren, høyesterettsdommer Claus Mørch, i Oslo. Han var gift to ganger. Hans andre kone Johanne Sophie («Lilla»; 1858-1924) var datter av fabrikkeier Knud Graah.
Han ble student i 1862 og cand. jur. i 1867. En av hans studentvenner husker ham fra denne tiden som en god sanger. Han var først sorenskriverfullmektig i Sør-Østerdal. Fra 1870 var ansatt i Kirke- og undervisningsdepartementet. Her ble han byråsjef i 1879 og fra 1886 ekspedisjonssjef i kirkeavdelingen.
Han ble utnevnt til amtmann i Hedmark i juli 1890.
I perioden 1895–1897 var han stortingsrepresentant, innvalgt for valgkretsen Kjøpstedene i Hedmark og Oppland fylker. Mørch var en av fire høyremenn som i 1895 stemte for en bevilgning til nye panserskip, et ledd i opprustningen foran uavhengigheten.
Mønch var syk i 1897, og møtte ikke på Stortinget dette året. Han fikk avskjed fra amtmannsstillingen i statsråd 25. juni 1897, og ble midlertidig erstattet av August Teilmann Wilhelmsen. Mørch døde i svigerfarens hjem på Bygdøy i september 1897. Han ble begravd på Vår Frelsers gravlund.
Han ble utnevnt til Ridder 1 av St. Olavs orden i 1889.
Sørgardhaugen
Sørgardhaugen er et fjell rett nord for Skrukkelisjøen i Hurdal kommune i Akershus. Det har en høyde på 641 meter over havet. Toppens primærfaktor er 120 meter, og referansesadelen er Oppegårdstormyra nord for toppen.
Front Range gasskraftverk
Front Range gasskraftverk er et varmekraftverk i El Paso County i Colorado, USA. Anlegget har en installert produksjonskapasitet på 497 MW, fordelt på 3 turbiner. Operatør er energiselskapet til Colorado Springs kommune.
Kraftverket stod ferdig utbygd i 2003. Brenselkilden er naturgass, bare subsidiært brukesfyringsolje.
Jagged Little Pill
Jagged Little Pill er det tredje studioalbumet og den første internasjonale utgivelsen til den kanadiske artisten Alanis Morissette, utgitt i 1995.
Sporliste
Alle sangene er av Alanis Morissette og Glen Ballard.
Noen utgivelser inneholder to skjulte spor; en annen versjon av You Oughta Know og en a cappella versjon av «Your House» (noen ganger referert til som «Forgive Me Love»). Andre utgivelser inneholder bare «Your House» som bonusspor.
Singler fra albumet
Følgende singler ble utgitt:
Maximilianeum
Maximilianeum er et monumentalbygg i bydelen Haidhausen i München. Det er siden 1949 sete for Den bayerske landdagen.
Maximilianeum eies av en stiftelse med samme navn. Stiftelsen ble opprettet av Maximilian II av Bayern i 1852 for å huse begavete studenter fra Bayern. Maximilianeum oppfyller fremdeles dette formålet, i tillegg til å være Bayerns parlamentsbygning.
Hovedarkitekt var Friedrich Bürklein og bygningen stod ferdig 1874. Utvidelser er siden gjort i 1958, 1964 og 1992.
Nåleblomsterflue
Utseende
En liten til middelsstor (7-11 mm), svært spinkel blomsterflue. På grunn av den svært smale bakkroppen kan den ikke forveksles med noen annen nordisk art. Hodet er stort, avrundet, betydelig bredere enn resten av kroppen. Fasettøynene er nakne, mørkrøde, og dekker nesten hele hodet hos hannen, hos hunnen er det skilte av en smal stripe i midten. Området bak antennene er tett hvitlig bestøvet. Antennene er ganske små, det tredje leddet ovalt. Ansiktet er nesten flatt, men med en liten midtknøl, svart, tett bestøvet på sidene. Thorax er blankt svart, påfallende liten, tilsynelatende hårløs. Bakkroppen er lang og nåletynn med to gule tverrbånd hos hannen. Hos hunnen er den bakre delen spoleformet, foran dette en lang, tynn stilk. Beina er tynne og brungule. Vingene er litt brunlige, særlig hos hunnen, med et lite, brunt vingemerke.
Levevis
Larvene lever av bladlus. De voksne fluene holder til i halvskygge mellom busker og kratt, gjerne i skogbryn. De holder seg inne i vegetasjonen og flyr ikke mye, men de besøker også blomster. Flygetiden varer fra mai til oktober. Arten overvintrer som larve.
Utbredelse
Denne vidt utbredte arten finnes over mye av den palearktiske sone og også i Nord-Amerika. I Norge finnes den over nesten hele landet, men ser ut til å mangle i fjellet og i ytre deler av Finnmark.
Rognstadkollen
Rognstadkollen er et fjell i Hurdal kommune i Akershus. Det har en høyde på 627 meter over havet.
Fylkesvei 1140
Fylkesvei 1140 går mellom Korshavn kai og Svanekil i Hvaler kommune.
Frem til 2019 hadde veien betegnelsen fylkesvei 504.
Stranda i Lindås
Bygden Stranda i Lindås kommune omfatter gårdene fra Toft til Nesbø på halvøyen mellom Austfjorden og Hindenesfjorden. Nærmeste tettsted er Ostereidet.
Noen generasjoner tilbake hadde Stranda størst befokningstetthet blant bygdene i Lindås. Da var her fire kjøpmenn, en på hver av plassene Nesbø, Hølleland, Velandsnes og Askelandsvåg. Den siste butikken ble drevet på Hølleland og nedlagt i 2001. Her var to barneskoler, en på Rødland og en på Rød som ble slått sammen til Stranda skule i 1962/63. Stranda skule ble nedlagt i 1992 da Osteriedet skule overtok.
Bygden har hatt to meieri, ett i Askelandsvåg og ett på Velandsnes. Askeland meieri var det siste som ble nedlagt i 1988.
I dag er det flere aktive lag i bygden. Både Indremisjonen og Pinsevenner er representert og har hvert sitt hus, Bethania og Filadelfia, på henholdsvis Veland og Hølleland. Stranda Bygdalag, holder til i Strandatun, tidligere Stranda skule, og arbeider for å fremme det lokale kulturlivet.
Antall fastboende på Stranda er nå (2008) omkring 320 personer fordelt på 150 hus. I tillegg er det omkring 120 hytter i bygden.
Eksterne lenker
Kart over Stranda
Dobbelpunktfly
Dobbeltpunktfly (Axylia putris) er en sommerfugl som tilhører familien nattfly (Noctuidae). Den er utbredt nord til Nord-Trøndelag i Norge.
Utseende
Et middelsstort (vingespenn 30 – 40 mm), lyst gråbrunt nattfly. Hodet er gulbrunt, forkroppen (thorax) brungrå med gulbrun krage, en svart ring skiller det to fargene. Forvingen er lyst grålig okerfarget. Det to mellomlinjene, som avgrenser vingens midtfelt, er svarte og går sterkt i sik-sak. I midtfeltet er det nokså små, mørke nyre- og ringmerker med blålig kjerne. Langs ytterkanten er det litt mørkere lengdestreker i hvert åremellomrom. Bakvingen er perlegrå, med en silkeaktig glans. Larven er lyst gulbrun, med mørke, trekantede flekker på sidene av ryggen.
Levevis
Arten finnes i skogbryn, hekker og parker. Larvene lever på ulike urter, blant andre syrer (Rumex spp.) og maurer (Galium spp.). Arten hviler ved vingene tett pakket rundt kroppen og ligner då sterkt på en avbrukket kvist. De voksne sommerfuglene flyr i juni – juli.
Utbredelse
Den finnes over hele Europa. I Norge er den funnet i den sørligste landsdelen nord til Rogaland og de sørlige delene av Oppland og Hedmark, dessuten er den kjent fra Nord-Trøndelag.
TrønderEnergi
TrønderEnergi er et energiselskap i Trøndelag. Konsernet består av forretningsområdene Produksjon (TrønderEnergi Kraft), Nett (Tensio) og Marked (Ohmia Charging, Ohmia Retail og Ohmia Construction)
Svartelva var det første vannkraftanlegget som sto ferdig i 1959. Den første kommersielle vindmølla, «Astrid», ble montert i 1986. Selskapet åpnet Skomakerfjellet vindpark i 2016.
Selskapet produserer vannkraft, og er operatør for egne og andres vannkraftanlegg. Produksjonssentralen ligger på Berkåk. Hovedkontoret er Energibygget på Lerkendal. TrønderEnergi eies av 19 kommuner i Trøndelag og KLP. Før Aneo ble utskilt i 2022 var TrønderEnergi også operatør og eier av vindkraftanlegg, bl.a. selskapet Fosen Vind.
Historikk
I 2021 kjøpte TrønderEnergi og Stadtwerke München ut Statkraft fra Norges nest største vindkraftverk, Roan vindpark i Åfjord. To svenske vindparker ble kjøpt fra Grimsås Vindkraft AB og Brännliden Vind AB i januar 2023.
I 2022 opprettet TrønderEnergi og fondet HitecVision selskapet Aneo innen fornybar energi. Aneo ble fisjonert ut fra TrønderEnergi. Alle vindkraftverk i Trønderenergis portefølje, 19 % av eierandelene i vannkraftverkene og 250 ansatte fulgte med i fisjonen.
Eierstruktur
Konsernet eies av:
Kraftverk
Utbyggingsår i parentes
I tillegg er TrønderEnergi deleier i Driva kraftverk (75%), Kraftverkene i Orkla (35%) Usma kraftverk (80 %).
Natalja Misjkutjonok
Natalja Jevgenjevna Misjkutjonok (russisk: Наталья Евгеньевна Мишкутёнок; født 14. juli 1970 i Minsk) er en russisk tidligere kunstløper som deltok i de olympiske vinterleker 1992 i Albertville og 1994 i Lillehammer.
Misjkutjonok ble olympisk mester i kunstløp under vinter-OL 1992 i Albertville. Sammen med Artur Dmitrijev vant hun konkurransen i parløp, foran Jelena Betsjke / Denis Petrov som også representerte Samveldet av uavhengige stater og Isabelle Brasseur / Lloyd Eisler fra Canada.
To år senere, under vinter-OL 1994 i Lillehammer vant hun sin andre olympiske medalje i kunstløp. Hun og Artur Dmitrijev kom på andreplass i parløpskonkurransen, bak sine landsmenn Jekaterina Gordejeva og Sergej Grinkov.
Misjkutjonok ble verdensmester i kunstløp to ganger, 1991 og 1992, begge i parløp sammen med Artur Dmitrijev.
Purus
Purus er ei elv i Brasil og Peru i Sør-Amerika, og ei sideelv til Amazonas. Den er 3 210 km lang, med et nedbørfelt på 63 166 km². Middelvannføringen er 8 400 m³/s.
Getafe
Getafe er en spansk by som ligger rett sør for Madrid. La Liga-laget Getafe CF kommer herfra.
Achham (distrikt)
Areal er 1,680 km². Folketall i 2001 var 231,285. Hovedstad er Mangalsen. Acham har 75 distriktsutviklingskomiteer 75 og ingen bykommuner.
Achham hører til «ås-distriktene», og det grenser til distriktene Doti i vest, Bajhang i nordvest, Bajura i nord, Kalikot, Dailekh i øst og Shurket.
Achham hører til de nepali-talende fjernvestlige khas kura-distriktene som er svært fattige og lite utvikla. Det ekstremt høye tallet på analfabetisme blant kvinner, over 90%, er et uttrykk for kvinnenes svært dårlige stilling i tradisjonelle samfunn på landsbygda.
Kort gressblomsterflue
Kort gressblomsterflue (Melanostoma mellinum) er en liten, slank flue som tilhører familien blomsterfluene. Den er vanlig over hele Norge.
Utseende
En liten (5-7 mm), spinkel, gul og svart blomsterflue. Den kjennes fra den nærtstående Melanostoma scalare på at kroppen er bredere og kortere, fra artene i slekten Platycheirus på at frambeina ikke er fortykkede. Kroppen er helt svart bortsett fra tre par gule flekker på bakkroppen (gjerne med et lite, fjerde par hos hunnen). Vingene er klare med knapt synlig vingemerke.
Levevis
Larvene lever av bladlus. De voksne fluene finnes særlig mellom gress på enger, der de besøker mange slags blomster. Flygetiden varer fra mai til oktober.
Utbredelse
Denne vidt utbredte arten finnes over mye av den palearktiske sone og også i det nordlige Nord-Amerika. I Norge finnes den over hele landet, og er ofte ganske tallrik.
Rawhide gasskraftverk
Rawhide gasskraftverk er et varmekraftverk i Larimer County i Colorado, USA. Anlegget har en installert produksjonskapasitet på 435 MW, fordelt på 5 turbiner. Operatør er energiselskapet Platte River Power Authority.
Kraftverket stod ferdig utbygd i 2004. Brenselkilden er naturgass, bare subsidiært brukesfyringsolje.
Angelltrøvegen
Angelltrøvegen (2–260) er en vei ved området Angelltrøa sørøst for Trondheim som strekker seg sørvestover fra Granåsvegen delvis parallelt med E6 Omkjøringsveien. Veien fungerer som adkomstveg for frittstående lave eneboliger, og har avstikkere hvor veien danner løkker med boliger rundt. Den er også en gjennomfartsvei mot både Angellhaugen og Åsvangvegen med omtrentlig samme boligbebyggelse.
Veien fikk sitt navn i 1967 og ble oppkalt etter gården Angelltrøa, som ligger i begynnelsen av veien mot nord og som området har fått sitt navn fra.